ming030890/wiki-yue-high-quality huggingface dataset:
順德聯誼總會李兆基中學

順德聯誼總會李兆基中學（英文：STFA Lee Shau Kee College，響學校中華電力變電站上嘅英文名：Lee Zao Kai College）係一間位於香港葵涌葵盛圍303號嘅文法英文中學（英文簡稱E.M.I.），響1978年創校，隔離就係樂善堂顧超文中學。

概況
呢間學校主要用英文教，響學界運動同埋公開考試成績超班出名[未記出處或冇根據]。多次幾多次？攞到區內女子運動項目嘅總冠軍。2011-2012學年度嘅「中一自行分配學位」總共有超過560位小六學生申請，競爭率大約一比十二。

校歌
用咗順德聯誼總會屬校通用嘅校歌，由作過《先總統蔣公紀念歌》嘅作曲家黃友棣先生作曲，陳荊鴻填詞嘅《順德聯誼總會屬校校歌》。

校訓
文、行、忠、信出自《論語‧述而篇》。佢話：「子以四教，文、行、忠、信」。

學社
學校嘅四個學社用返校訓啲字嚟安：
每年，四社都會參與校內嘅社際比賽，好似「社際文史哲問答比賽」、「環村跑比賽」、「校運會」、「社際公民常識問答比賽」、「水運會」等。成年嘅社際獎項都會喺學期尾度頒。

各班結構
2011-2012學年，學校喺中一開咗4班，中二至中六每級都開5班（中四到中六開文科一班，商科一班，理商科一班同埋理科兩班），而中七級就開咗2班（文商科同理科各一班）。

歷任校長
曾幹雄先生（署理）（任期：1978）
崔康常先生（任期：1978－1995。而家嘅香港恆生商學書院院長）　
曾日明先生（任期：1996－2012）
鄧卓莊先生 （任期：2013-2020）

運動
學校嘅運動水平可謂全區之冠。十幾年嚟，學校積極參與由香港學界體育聯會舉辦嘅賽事，截到2007年，學校一共攞到300幾個團體獎，兼且獲得男子組總錦標冠軍13次同埋女子組總錦標冠軍15次，第13度蟬聯男子同女子組全年總冠軍。喺各項運動裏面，又以游泳最出眾。2007年喺六個組別嘅賽事裏面，學校成功囊括咸𠾴唥6個團體冠軍。而學校喺每學年最尾嗰陣會舉辦葵青區校際體育頒獎禮。

數學
學校嘅學生喺數學方面嘅表現都好彪炳，先後喺香港青少年數學精英選拔賽同香港數學競賽（HKMO）決賽表現突出或者攞到季軍。
喺第9屆香港青少年數學精英選拔賽中攞到團體第5名，排喺傳統名校喇沙書院、皇仁書院、拔萃男書院同埋聖言中學之後。

校風
學校能為每位學生締造和諧、開放、接納、關懷嘅校園氣氛，以培養富（有）愛心、能（夠）自律、勤（於）治學、（謹）慎思辨、擅（長）溝通、（勇）敢承擔、肯（願意）創新、有遠見、具胸襟、懂欣賞嘅新一代。同時，學校鼓勵同學關心社會，服務社群，關懷社會中不幸人士，關懷惡化緊嘅自然環境。並且加強高年級同學以身作則嘅意識，從而提升佢哋嘅領袖才能，喺低年級同學當中起典範作用。

歷來事態
啱啱開學，中一就開咗設12班。由於校舍唔能夠如期喺當年9月1號完工，校方卒之借用咗葵涌嘅香港道教聯合會鄧顯紀念學校四個月，直到1979年初，先至搬返而家呢度。
1982至1983年度，學校成為政府津貼中學。同年，游泳池得到贊助興建兼且開始動工。相關工程喺1984-1985學年搞掂。電腦實驗室同埋語言實驗室（匿喺何照林禮堂低層）。
1988至1989學年，每級嘅班數固定喺5班。
多得李兆基博士捐助，學校所有課室喺1992-1993學年冚𠾴唥裝晒冷氣機。
1995至1996年，間間課室都順利完成裝晒視聽器材（AV）。
喺1998-1999學年度，成為香港第112間英文中學。同一年，本部教學大樓、實驗大樓都起多咗一層，令學校總層數由四層加到五層。
2000年，學生陳子峯喺香港青少年數學精英選拔賽成績好威，獲邀代表香港參加嗰屆青少年數學國際城市邀請賽。
2004年暑假之前，校內小食部係由校內某位男體育老師嘅親屬搞，個個都讚佢啲嘢食價廉物美。但嗰時學校校務部指小食部違規，跟住某位副校對嗰位仁兄聲稱話要告上食物環境衛生署。嗰位仁兄飽受威嚇，卒之交出營辦權。鑒於外邊嘅營辦商辦小賣部成本高啲，令校內售賣啲嘢食價錢升，師生都唔可以享受到價廉物美嘢食，即刻引起學生不滿及對某副校假仁假義嘢怨恨。
2005年，學校攞到香港創意思維活動競賽冠軍，兼且獲邀代表香港參加喺美國科羅拉多大學博爾德分校（University of Colorado at Boulder）舉行嘅創意思維世界賽，得到全球第十成績。
2006年開始，迎來第一批讀中一嘅334新學制生。校方喺初中開辦PATHS同埋綜合人文科，取代舊初中嘅世界歷史科、地理科同經濟及公共事務科。
同年，學校資訊科技組舉行名堂叫「'FRUIT」（Fund Raising Upgrading Information Technology）嘅籌款活動，藉以爭取得到教育局批出全資基金嚟更換校內所有舊電腦。2007學年，學校嘅電腦都被更換成戴爾牌Windows XP電腦。
2007年，學校喺第9屆香港青少年數學精英選拔賽攞到團體第5名，頭4名都係傳統勁校：喇沙書院、皇仁書院、拔萃男書院同聖言中學。
2007年，企業家兼慈善家田家炳蒞到學校。
2008年，學校奧數隊第一次喺香港數學競賽（HKMO）決賽打入三甲，攞到呢屆賽事嘅季軍。
2008年3月6日，星島日報接到投訴，話2007年12月初，見到學校兩名女生懷疑喺葵涌廣場一間叫做「孤注一扭」嘅玩具舖裏邊偷嘢，投訴人重畀埋網上連結，包括咗十六幅懷疑係女生偷嘢過程嘅閉路電視相。事件直到有人將啲相上載到互聯網先被揭發。
2008年11月，李兆基博士有份畀錢起嘅新圖書館大樓完工，並喺同年11月28號校慶典禮完結後由李兆基博士、孫明揚局長同一眾校董揭碑開幕。
2009年2月，極地科學家李樂詩博士蒞到，同師生分享極地探險心得。
2009年3月，學校喺香港創意思維活動競賽《地球之旅》第三組別攞到全場總冠軍同埋最佳風格獎兩項殊榮。隊伍喺同年5月底代表香港飛到美國愛荷華州州立大學（Iowa State University）參加2009年創意思維世界賽，兼且喺「長期題」賽事中嘅得分名列全球第四，最終總分喺全球37隊中名列14。
2010年11月，學校喺星展銀行（香港）主辦嘅「星展社企計劃」成為全港6隊優勝隊伍之一，兼且攞到兩萬蚊作營運資金，喺維多利亞公園營辦2011年年宵攤位。最終喺呢次計劃裏頭攞到全港冠軍。
2011年2月，因應香港第時升中一嘅適齡人數越嚟越少，學校決定參加教育局嘅「自願優化班級結構」計劃。2011-2012學年起，中一級班數由現時五班減到得返四班，兼且逐年推廣到其他級。
2011年12月15號，曾校長喺早會講佢對近日中五某啲學生喺學生會民主牆上寫「法西斯領袖生」嘅言論感到錯愕同埋遺憾，嗰時佢引用自己嘅「治校理念」，認為學生應該尊重校方政策。字裏行間，佢透露出自己將難以勝任嚟得知學校未來發展。重話希望學生可以喺呢刻聽吓佢話。

三十週年校慶
2008年係學校嘅校慶年。校方拎「三十而立，喜迎新高」同「三不朽：立德．立功．立言」嚟做校慶年嘅口號。其中，「三十而立」語出孔子《論語》，「喜迎新高」就代表全校師生已準備好用歡欣快樂嘅心情嚟迎接2009年香港教育局推行嘅三三四高中教育改革。至於三不朽，校方希望同學能夠做到一個有德行嘅人，為校爭光，訂好目標，勇於挑戰，唔易放棄。
順德聯誼總會胡兆熾中學

順德聯誼總會胡兆熾中學（Shun Tak Fraternal Association Seaward Woo College，簡稱胡兆熾中學）係香港九龍城區一間中學，1975年創校，係順德聯誼總會創辦嘅頭一間政府資助全日制男女中學，地址係何文田巴富街22號。

影視文化
2004年香港無綫電視劇集《青出於藍》曾經用呢間學校做主要拍攝場地。
順德人民廣播電台

順德人民廣播電台係華納唱片響1994年出嘅一張碟，收錄咗曾志偉同林敏驄嘅 remix 搞笑歌。
順德話

順德話（粵拼：seon6 dak1 waa2），又叫大良音，係順德人講嘅一種話，係粵語一種，屬於粵海片南番順方言。

聲調
順德話第四聲（陽平）讀高降調，聽似廣州話第一聲高降調。例如星期（sing1 kei4）同大良（daai6 loeng4）嘅 kei4 同埋 loeng4 會係高降調，又例如行讀「haang42（坑）」、陳讀「can42（親）」等等。

韻母
順德話亦都有啲字聲調同標準粵語一樣，但係讀法有啲唔同，例如「老師（lou5 si1）」喺順德話會讀「裸書（lo2 syu1）」。
順德聯誼總會李金小學

順德聯誼總會李金小學（英文：Shun Tak Fraternal Association Lee Kam Primary School）係香港一間政府資助全日制男女小學，喺新界屯門掃管笏路23號。2011年由順德聯誼總會何日東小學下午校同順德聯誼總會胡少渠紀念小學下午校合併而成。辦學團體係順德聯誼總會。現任校長係蘇碧婷女士，做過合併前嘅順德聯誼總會何日東小學下午校嘅英文科組長。
順德站

順德站（粵拼：seon6 dak1 zaam6；英文：Shunde Station）起響廣東省佛山市順德區倫教街道，嗰處係順德區嘅中心地帶。呢個站係廣珠城軌嘅架空站，西邊係碧桂路，北邊係龍洲路，個站跨過三涌洲水道，喺2011年1月7號通車。

站嘅結構
呢個高架站有兩個側式月台，中間有條冇月台嘅路軌畀唔停站嘅車用。
月台配置
1
■廣珠城際軌道交通
珠海・新會
順德菜

順德菜（粵拼：seon6 dak1 coi3），又叫鳳城菜（fung6 sing4 coi3；「鳳城係順德嘅花名」），係廣東菜嘅其中一個系，起源自順德嗰頭。佢係起源自大明時期（14至17世紀），以南海菜做基礎，集合咗番禺、新會、鶴山、中山嘅一啲傳統餸菜同技巧變化，改良而整出嚟嘅。其他廚師都會模仿順德嘅廚師煮廣東菜，而大部分嘅廣東菜都係喺順德嗰度發源嘅－所以順德廚師可以話係廣東菜嘅祖師，而佢哋嘅地位高過其他粵港地區嘅廣東菜廚師好多。

簡史
順德本嚟唔係咁嘅名－佢原名係太艮，太艮有座鳳凰山，山上有座城，所以古代嗰陣有「鳳城」呢個花名。1449 年（明英宗正統十四年）嘅四月，黃蕭養喺廣州嗰度逃獄同作反，喺 1450 年十月畀人殱滅之後，劃南海縣嘅東涌、馬寧、西林，同埋新會嘅白藤、鶴山、香山呢啲地方設咗個順德縣，用太艮做縣治。順德嘅境內河道交錯，13 世紀打前已經有人養蠶業同搞金融，喺養蠶業嘅基礎下又發展咗桑基魚塘，經濟好蓬勃，出名嘅人又多，好似係南宋狀元張鎮孫同龍廷槐。生活富庶而且人傑地靈，令到佢文化嘅發展好快－令到順德菜以一地之菜而成為成個縣嘅菜。

媽姐菜
順德嘅自梳女同不落家女多數都係做紡織、繅絲、種桑、養蠶維生，經濟上獨立，生活自理到，亦都獨立咁發展咗一系列嘅餸菜。養蠶呢家嘢工業化之後，自梳女同不落家女開始靠做家傭賺錢，令到媽姐菜開始有人識。

出名嘅順德餸菜
炒田螺
鯪魚肉蒸釀豆腐。順德菜擅長用淡水魚，特別係鯪魚做餸。
大良炒鮮奶
油浸淡水魚
豆腐蒸淡水魚
蜆蚧鯪魚球
網油蒸三鯠
薑葱煀鯉魚
酸薑仁稔蒸鯪魚腩
蒜子風鱔
煎釀鯪魚
六味繪長魚
芋頭蓉蒸魚腸
蒸焗魚腸
煎焗魚腸
均安魚餅
柱侯雞
豆豉雞
荷葉蒸雞
銅盤焗雞
炒鵪鶉鬆
羊額燒鵝
均安蒸豬
糯米蒸排骨
蓮藕燜豬肉
大良野雞卷
春花卷
碎炒豬肉
龍江燒肉
蒸藕粉
大良煎藕餅
梅菜蒸三寸心
十錦肉
煎蛋角
順德小炒
炒田螺
撈魚生
炒生魚球連湯
粉葛赤小豆鯪魚湯
水蛇粥
荷香魚（媽姐菜）
魚羹（媽姐菜）
冬菇燴魚腐（媽姐菜）
荷香冬瓜卷（媽姐菜）
炒水蛇絲（媽姐菜）
水蛇肉餅（媽姐菜）
順德拆魚粥（媽姐菜）

相關嘅戲
尋味順德，中央電視台整嘅紀錄片，2016 年 5 月 1 日至 3 日喺 CCTV9 首播，介紹順德菜同順德嘅飲食文化。
順德·歡樂海岸PLUS

順德·歡樂海岸PLUS係中國佛山嘅大型泳池，2019年9月13號開業，喺順德大良街道碧桂路同喬岸路嘅交界東北角（華僑城總部隔籬）。
佢既係廣東「十三五」旅遊業發展嘅緊要規劃項目，又係華僑城屬下嘅大型泳池產業。
陳獻章

陳獻章（1428年—1500年），字公甫，號實齋，係大明時廣東新會人。因為佢曾經住過白沙村，所以人稱白沙先生，陳白沙。佢係出名理學者。佢時思想以靜為主。
屈大均名著《廣東新語》天語日條提到佢。

苦學志道
正統九年（1444年），陳獻章考中廣東鄉試，後生嗰時信奉程朱學派。正統十二年（1447年），佢參加禮部會試，中副榜，入國子監讀書。後來考唔中禮部，來到江西，師從著名學者吳與弼。半年之後返家鄉，困學知變，住喺白沙里，起咗間陽春台苦讀，為咗減少外界嘅干擾，佢屋企人喺牆壁鑿個窿仔，飲食衣物，都喺爾個洞遞進。呢段期間佢唔見客，「窮盡天下古今典籍，旁及釋老稗官小說」，就超脫程朱矩矱，「學宗自然」，同莊子接近。天順八年（1464年），三十九歲後進京，國子監祭酒邢讓好賞識佢，「颺言於朝以為真儒復出，由是名震京師。」

傳道授業
成化元年（1465年），陳獻章經過十幾年嘅勤学，静坐冥思，舍繁羅約，把握心同埋理吻合嘅關鍵，爾年春天，决定喺春陽台設館教學（新會圭峰山有白沙講學亭）。教學理論：一，先靜坐，後讀書；二，多自學少灌輸；三、勤思考，取精義；四、重疑問，求真知；五、詩引教，哲入詩。並作咗《戒色歌》、《戒戏歌》、《戒懒文》等幾首詩作為座右銘。「諸弟子，聽訓誨：日就月將莫懶怠。舉筆從頭寫一篇，貼向座右為警誡。」

宦海沉浮
成化二年（1466年），陳獻章經順德縣知縣錢溥規勸，趁憲宗試禮施教，整頓朝綱，考取功名，為國家效力。就決定又上京師，重新遊太學。成化五年（1469年），參加戊辰科考，考得副榜（等於備取生），後來喺吏部衙門做個日日做文件、抄書校正、封發遞送嘅低級小吏。之後幾次參加會試，都因奸臣弄權，所以應考失敗。
陳獻章成世清貧，都御史鄧廷纘曾令番禺縣每月送佢米一石，陳拒而不受，重話自己「有田二頃，耕之足矣」。又有按察使，花巨金買園林豪宅送畀佢，佢一樣唔受。

嶺南學派
成化十九年（1483年），陳獻章以一篇《乞終養疏》感動咗憲宗，獲准佢返屋企養老母，贈「翰林院檢討」。陳返回故里，一心研究哲理，重振教壇，名聲因此遠播，到處爾學者都來要求做佢弟子。陳獻章教咗十幾年，好多學生得益佢嘅教誨，做朝廷嘅棟樑，爾個就係「嶺南學派」嘅形成。

從祀孔廟
弘治十三年（1500年），陳獻章喺家鄉病逝，終年72歲。
萬曆二年（1574年），朝廷下詔喺白沙鄉起家祠，並賜額聯同埋祭文肖像。橫額「崇正堂」，對聯：「道傳孔孟三千載，學紹程朱第一支。」萬曆十二年（1584年），詔令從祀孔廟，諡號文恭。
陳玉樹

陳玉樹教授，SBS，BBS，JP（Professor CHAN Yuk-shee，1953年8月18號—2017年5月22號）係香港教育家，嶺南大學前校長。

簡歷
陳玉樹讀過何明華會督銀禧中學同埋香港中文大學崇基學院（修讀工商管理），其後去美國柏克萊加州大學深造，先後獲頒發工商管理碩士、經濟學文學碩士同埋經濟財務學哲學博士學位。曾喺香港中文大學、美國西北大學同埋南加州大學任教。
返到香港之後，陳玉樹喺1990年加入香港科技大學，出任當時嘅財務及經濟學系副主任同埋財務學教授，1993年做商學院創院院長，2001年獲委任為學術副校長，2007年出任嶺南大學校長，2012年10月因個人同健康考慮而決定辭任校長一職。
陳玉樹喺2017年5月22號病逝，享年63歲。
陳玉貞

陳玉貞（粵拼：can4 juk6 zing1；筆名娃娃；1958年—），係臺灣填詞人、藝人經理人。佢製作過超過500張唱碟、填詞作品有800幾個。

經歷
1983年，佢幫費玉清寫嘅《一剪梅》攞到「好歌大家唱」嘅最佳歌詞獎。
陳獨秀

陳獨秀（1879年10月8號—1942年5月27號），字仲甫，安徽安慶人，係中國革命家同中國共產黨嘅創黨人。佢對中國有重要嘅影響，同李大釗一齊俾人叫做南陳北李。1917年，佢主辦咗《新青年》雜誌，1921年3月24日，佢喺廣東活動建黨。1930年代，佢喺廣州推廣拉丁化粵字。
陳玉蓮

陳玉蓮（英文：Idy Chan，1960年3月25號—）係香港女演員。佢喺香港出世，祖籍廣東增城。1980年代，佢係香港玉女明星，無綫電視嘅當紅花旦。
陳玉蓮喺調景嶺長大。佢阿爸係陳寶善，國軍軍官，喺黃國樑做軍長嘅六十四軍一三一師三九一團做到少校營長。阿媽係彭硯芬，湖南人，喺上海長大。
近年陳喺社區做義工同參加相關活動，間中接拍無綫劇集同埋電影。
陳有過三段情。1977年至1982年，佢試過同周潤發拍拖，後來因性格不合而分手。1984年，佢同陳超武結婚，喺1992年宣布離婚。1999年，佢同一直追求佢嘅賈思樂交往，最後分手收場。
飛虎出征

《飛虎出征》（英文：SDU: Sex Duties Unit）係套2013年上畫嘅香港電影，由麥詠麟執導，彭浩翔監製，杜汶澤、余文樂、鄒凱光、曾國祥主演。
故仔講四位香港飛虎隊成員坐大飛返澳門叫雞嘅經歷。
飛蚊症

飛蚊症係種眼病，因為入眼嘅光將浮游喺眼球玻璃體嘅混濁物投影到視網膜上面，睇落有啲嘢飛下飛下。
飛虎群英

《飛虎群英》（英文：Flying Squads）係香港無綫電視一套電視劇，1989年喺翡翠台首播，長20集（香港首播剪成15集），由甄子丹、關禮傑、林偉健、李婉華、龔慈恩、盧宛茵、楊寶玲、歐陽震華主演。
飛蛙

飛蛙係一種識得滑翔嘅兩棲類，原產東南亞嘅熱帶雨林。
飛虎II

；英文：Tiger Cubs II）係無綫電視整嘅一部時裝警匪電視劇，係《飛虎》嘅續集，由馬德鐘同鍾嘉欣領銜主演，監製林志華。喺2013年7月—9月拍，2014年10月19號—2015年1月4號喺無綫電視嘅翡翠台同高清翡翠台播。
佢係無綫電視喺第18屆香港國際影視展入面，所推介嘅19部劇集入面嘅其中一部，亦係無綫電視成立48週年嘅其中一部台慶劇。
飛虎之雷霆極戰

《飛虎之雷霆極戰》（英文：Flying Tiger II）係邵氏兄弟同優酷合作拍攝製作嘅時裝警匪電視劇，由苗僑偉、黃宗澤、馬國明、吳卓羲、吳啟華、陳山聰、蒙嘉慧同張曦雯領銜主演，由王敏德、梁競徽、蔡潔、苟芸慧、余香凝、譚凱琪、姜大衞、林嘉華、吳業坤、潘志文、鄭子誠同陳秀珠聯合主演，並由李佩斯同汪明荃特別主演，監製樂易玲同查傳誼。套劇名義上係《飛虎之潛行極戰》嘅續集，但劇情同角色都無任何關連。
套劇喺2019年9月6號喺優酷首播。
喺2019年，套劇原定亦會喺香港無綫電視翡翠台播，但由於受反修例運動影響，警民關係緊張，所以暫時抽起唔播住，但隨住反修例風波逐漸冷卻，到咗2020年5月18號至6月26號先至喺香港首播。
飛天少女豬事丁

《飛天少女豬事丁》（日文：とんでぶーりん）係日本漫畫同動畫作品，作者池田多惠子，1994至1995年推出，漫畫總共有3本，動畫總共51集。故仔講一位初中女學生果林因為救咗隻外星豬東仔，得到超能力可以變身做飛天豬寶妮，需要做好事去賺108粒珍珠。
香港無綫電視喺1995年播過呢套動畫，總共51集，港版粵語主題曲《愛心一百次》由女歌手戴恩玲主唱。
飛天掃把

飛天掃把係唔少魔法作品入面一種識飛天嘅掃把，可以載人（通常係巫師、巫婆或者識魔法嘅人）飛行，譬如英國嘅《哈利波特》、日本嘅《魔女宅急便》都有呢種掃把出現。
飛常日誌

飛常日誌（粵音：fei1 soeng4 jat6 zi3，英文：The Airport Diary）係香港無綫電視拍攝製作嘅時裝航空電視劇，演員包括馬國明，編審黃偉強，監製陳耀全。
飛女正傳

《飛女正傳》（Fly With Me）係香港電視廣播有限公司2010年首播嘅時裝電視劇，由蔡少芬、陳豪、曹永廉同黃德斌領銜主演，監製戚其義。
飛天紅中俠

飛天紅中俠（英文The Greatest American Hero）係美國科幻片，係套電視劇，總共有三輯，喺1981年到1983年，響美國廣播公司出街。佢係講主角李立（英文Ralph Hinkley，後改Hanley），同美國聯邦密探麥比利（英文Bill Maxwell）異到外星人。而外星畀咗套紅衫李立，等佢有超人能力救地球。之不過，佢一開始就唔見咗份使用指南，結果就要誤打誤撞試出來，成日撞板。
主題曲Beileve It or Not，當時美國街知巷聞，之後好多影視制作都引用。
廣東話名，紅中指片紅衫，心口嚜頭有個紅色中字。
飛天紅豬俠

《飛天紅豬俠》（日文：紅の豚）係日本知步里工作室喺1992年7月18號上畫嘅一套長篇動畫片，宮崎駿導演，鈴木敏夫監製。1992年12月24號喺香港上畫。
飛弾曉

飛弾曉（1984年4月18號—）係日本足球員，司職中場，效力過川崎前鋒，仙台七夕，Albirex Niigata Singapore，及金澤薩維根。
黃洛妍

黃洛妍（Janees Wong，1997年6月26號—）係香港女歌手，2022年參與無綫電視搞嘅音樂選秀《聲夢傳奇2》攞亞軍。
黃泥涌體育館

黃泥涌體育館，香港室內體育館之一，喺黃泥涌跑馬地，毓秀街二號，黃泥涌市政大廈四字樓，英文叫Wong Nai Chung Sports Centre。行政上歸灣仔區。設施有籃球場、排球場、羽毛球場、壁球場、乒乓球檯、活動室、兒童遊戲室。
黃泥涌道新月花園

黃泥涌道新月花園，香港公園之一，遊樂場之一，喺黃泥涌跑馬地，英文叫Wong Nai Chung Road Crescent Garden。佢實情喺正快活谷馬場南端，跑馬地電車站側邊。黃泥涌道喺處半圓位，公園窄長有如娥媚月，故名新月。公園有隧道橫過馬場跑道，可以到中間波地。公園又設兒童遊樂場，以及有廁所。
花園過黃泥涌道，又有成和道休憩花園。
黃泥涌道

黃泥涌道（英文：Wong Nai Chung Road）係香港跑馬地一條馬路，由禮頓道同勿地臣街交界開始，去到摩理臣山道同皇后大道東交界。
黃洋達

黃洋達（英文：Wong Yeung-tat，1979年5月29號—），香港政治人物，鄉下廣東海豐。佢係修憲派政治組織熱血公民嘅搞手。佢以前做過電影同電視編劇，寫過書，並做網臺節目主持。
2012年香港立法會選舉，黃洋達第一次參選，挑戰九龍東直選議席，輸大約2千票而贏唔到議席。選舉失利之後，佢主力搞媒體同政治組織「熱血時報」。
2016年香港立法會選舉，黃洋達再參加九龍東直選，但由於同譚香文、快必、陳澤滔互相𠝹票，再次落選。
佢老婆陳秀慧亦係香港社運人物。
高彥明

高彥明（Gao Yan Ming）係香港親中派商人同政治人物，擔任過一啲政協常委嘅職位，係河北遠洋運輸集團嘅話事人，亦係中國內地一啲航運業組織嘅領導人士，有河北首富之稱。

喺航運業同香港社會嘅表現
佢算係中國航運業嘅代表人物之一，不時會就行業發展，喺一啲中國內地媒體發表意見。
英國航運媒體《勞氏日報》喺2010年評選出航運業最有影響力百人榜，高彥明位居第16位。
佢曾經對香港理工大學作出唔少捐款，被香港理工大學基金列為永遠會員。
另外，佢亦曾經因為高價買入香港一啲豪宅物業，而得到媒體一啲關注。

政治立場同爭議
高彥明係親中派人士，喺喺2011年選舉委員會界別分組選舉（香港中國企業協會）入面自動當選，2012年香港特首選舉入面提名咗梁振英，曾經支持北京未經香港人同意強行修改香港選舉方式。
喺2019年8月23號，《明報》頭版刊登一則由高彥明發表嘅廣告文章，散播亞洲金融風暴北京救港謠言。之後，《明報》專欄作家李曉佳發表文章，點名批評高彥明篡改歷史。不過，高彥明並唔係少數誤信或者散播呢個謠言嘅人。呢個說法喺中國內地網民之間其實幾普遍。
高庚杓

高庚杓（韓文：고경표，英文：Go Kyung-Pyo，1990年6月11號—），係大韓民國男藝人同埋演員。
高彦明

高彦明，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
高平省

高平（越南文：Cao Bằng）係越南一省，省會高平市，人口大約50萬。
高度計

高度計係種專門用嚟量海拔高度嘅儀器，好多時都係靠量氣壓嚟計高度。
高建

高建（韓文：고건；1938年1月2號—），韓國首爾市出世，鄉下全羅北道沃溝郡。係是韓國政治人兼官吏，敎育家。韓國代總統。
係12任韓國國會議員、1973年是江原道副知事、1975年到1979年全羅南道道知事。1980年韓國交通部長、1981年農業部部長、1987年內政部長。1994年任明知大學學長。
1988年到1990年、1998年7月1號到2006年6月30號首爾市長、1997年3月5號到1998年3月2號、2003年2月27號到2004年5月24號係是32任,35任韓國總理。2004年3月15號大韓民國總統盧武鉉的彈劾罷免、高建做代總統。
陳耀全

陳耀全（英文：Andy Chan Yiu Chuen，1970年11月6號—）係無綫電視監製。佢喺1984年加入亞洲電視，1995年轉投無綫電視。
陳耀初

陳耀初（英文：Andrew Chan，1964年—），係香港區政聯盟成員（亦係將民關成員），西貢區議會富藍選區議員。
陳耀初喺坑口富寧花園住咗超過廿年，有工商管理碩士學歷，本職資訊科技顧問。
喺2019年第6屆區議會選舉，陳耀初參選西貢區議會富藍選區，最後以五成七得票率鍊贏民建聯陳博智，成功當選，其後喺2021年香港區議員宣誓入面獲確認宣誓有效，得以繼續擔任區議員一職。
陳耀川

陳耀川（粵拼：can4 jiu6 cyun1；英文：Chan Yiu Chuen；1967年8月23號—）係臺灣音樂製作人同詞曲作家。

生平
1982年至1985年喺師大附中讀538班。1985年至1989年，佢讀國立臺灣大學會計學系。1989到1993年做台灣飛碟唱片專屬製作人。1993至1996年，做台灣藝能動音唱片音樂總監。佢寫咗唔少名曲，包括喺華人社會好紅嘅《女人花》，由梅艷芳主唱。
2006年到依家佢係上騰娛樂公司總經理。2011年5月佢頂高曉松做《中國達人秀》第二季嘅專業方向評委。
陳考威

陳考威（Gareth Chan，1984年4月14號—）係香港作曲人，2010年開始音樂創作，亦有做編曲同歌曲監製。
陳翊之

陳翊之（英文：Hannah Chan，1989年11月21號—）係香港自由身女模特兒，2013年出道，畀傳媒叫做「翻版陳敏之」。做過「東網Baby」訪問，亦影過「Bubble寫真」。2017年，喺澳門格蘭披治大賽車為「維他檸檬茶」擔任賽車女郎。接過好多活動類型工作，動漫展、電腦展等，經常出現喺各大車展活動。
後來積極向多方面發展，重有意轉型做算命師，開咗個算命專頁。
陳翰文

陳翰文（粵拼：can4 hon6 man4），係中國音樂製作人、男歌手、黑披士音樂總監。

經歷
2013年1月4號，佢發行《好久不見》單曲。
2014年，佢參加《中國好歌曲》第一季，成為蔡健雅戰隊學員。
飛秒化學

飛秒化學（英文：femtochemistry）係物理化學嘅一個子領域，專門以極短嘅時間尺度（時間以 10-15 秒嚟計）嚟研究化學反應。噉做係因為用呢啲極短嘅時間尺度嚟研究化學反應能夠清楚噉睇到分子入面啲原子重新排列嘅過程。
飛翔公園站

飛翔公園站（粵拼：fei1 coeng4 gung1 jyun2 zaam6；英文：Feixiang Park Station），規劃嗌過遠景站（jyun5 ging2 zaam6；Yuanjing Station）同雲城站（wan4 sing4 zaam6；Yuncheng Station），係廣州地鐵2號綫嘅車站，2010年9月25號開放，位置喺白雲區白雲新城入面，雲城東路西邊、雲城西路東邊，萬達廣場嘅南邊。

樓層
呢個站一共有2層樓嘅地下區域。其中地下一樓係站廳同2號綫嘅月台，而地下二樓係收費區嘅聯絡通道。同大多數嘅2號綫車站一樣，冇休息室同廁所響度。兩邊站廳同免費區冇連埋一齊。

站廳
飛翔公園站係分開咗東西兩個站廳。雖然呢兩個站廳嘅免費區冇連埋一齊，但係東西站廳同兩個月台之間都喺同一層樓，而收費區係用咗兩條路軌下面嘅聯絡通道接埋一齊。

月台
呢個站有兩個側式月台，喺舊白雲機場中軸線嘅地底。

商鋪同自助服務
而家嘅飛翔公園站入面有好多唔同類嘅鋪頭畀乘客買嘢同埋食嘢，好似有便利檔、麵包檔同洗衫舖、涼茶舖同菩提子酒店等。但飛翔公園站入面得好少自助服務設施畀乘客用，凈係得可以充羊城通、交水電費同交通罰錢嘅服務。
車站商店
鴻福堂
7-Eleven
天天洗衣
美心西餅
樂盒盆栽

出入口
飛翔公園站冚唪唥嘅出入口A出入口A出入口 C出入口C出入口
呢個站有2個出入口，分別係A同C。

規劃
喺1988年嘅「十字綫網」規劃入面，雖然話出現咗2號綫嘅樣，但嗰時係冇呢個站嘅。不過到咗1997年嘅《廣州市城市快速軌道交通線網規劃研究（最終報告）》入面就出現咗2號綫嘅「新市」站，嗰時嘅站位就喺而家機場路嘅遠景地區附近（而家嘅雲城西路同機場路交界位東北角）。到咗2002年，車站站位移入舊白雲機場嘅中軸線第二個路口位，重改咗名嗌「雲城」站。嗰時車站要等白雲機場搬走咗先至可以起。

工程
内文：白雲新城同廣州白雲國際機場 (1933—2004)
由於舊嘅白雲機場喺2004年就搬走咗，而白雲新城就喺2007年先至搞掂嗮。而2號綫嘅北延段經過政府批准，終於喺2008年正式開始逳手起，呢個站喺2010年1月份封頂。

開通
内文：廣州地鐵2號綫
喺2010年9月25號，呢個站喺舊嘅2號綫一分為二之後，就開咗呢個站。而家佢係2號綫嘅中途站。

改名風波
雖然站名喺2010年2月定成飛翔公園站，但嗰時嘅「飛翔公園」係規劃地名重一直持續到而家都未起，令好多乘客以為附近係間公園。後嚟地鐵公司解釋，站名由廣州市地名辦改出嚟，嗰時嘅「飛翔公園」、「白雲公園」同「白雲文化廣場」係規劃文件入面有講到話要起嘅。
飛船

飛船係20世紀頭風行嘅一種航空器，靠裝住大量輕過空氣嘅氣體令到隻飛船升上天。最初飛船用嘅氣係氫，但因為易燃好危險，摩登飛船已經改晒用氦。
1937年5月6號興登堡號飛船大爆炸，象徵住飛船嘅沒落，自此就逐漸畀飛機取代佢嘅地位。
飛碟唱片

飛碟企業股份有限公司（英文：UFO GROUP）係1982年12月1號響臺灣成立嘅一間唱片公司，簡稱飛碟唱片，1999年1月1號開始畀臺灣華納唱片（Warner Music Taiwan）收購。
飛能便度街

飛能便度街（葡文：Rua de Fernão Mendes Pinto）係澳門半島聖安多尼堂區一條馬路，呢條路由連勝馬路開始一路去到賈伯樂提督街為止。
黎剎公園

黎剎公園（英文：Rizal Park）係菲律賓一個公園，嚮馬尼拉市中心，羅哈斯大道（Roxas Boulevard）邊，附近係馬尼拉灣。紀念菲律賓國父黎剎，西班牙統治時期佢嚮呢處被殺。
黎勝仔

黎勝仔係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。
黎城

黎城係中國山西長治一個縣，總面積1116平方公里，人口16萬。
黎凡特

黎凡特係西亞地方，範圍約莫係喺阿剌伯半島西北，靠住地中海，廣義重會包埋地中海東岸週圍地方。
黎利

黎利（1385年9月10號—1433年9月5號），係大越後黎朝開國皇帝，1428年到1433年在位，史稱黎太祖。
黎劍華

黎劍華，香港律政司人員。
佢因為喺一啲同香港反送中運動相關嘅案件入面代表政府，所以得到一啲媒體嘅關注，亦因為咁曾經被美國國會暨行政當局中國委員會點名，批評佢有份侵犯香港人人權。
黎在山

黎在山（英文：Lai Alpha J. S.，1995年1月30號—）係香港嘅女性新聞從業員同模特兒，2018年11月加入無綫電視，而家做緊無綫新聞台主播。

簡歷
黎在山中學讀民生書院，2017年喺香港科技大學物流管理及工程學系畢業，畢業後加入樂基兒旗下嘅模特兒公司。佢喺2018年轉職無綫新聞，擔任實習記者，一個月後擔任港聞組記者，其後升任港聞組高級記者，2019年起兼任主播主持夜更深宵新聞報道主播，半年後兼任午更新聞報道主播，2020年正式開始做無綫新聞高級主播，同年起唔再擔任記者。
因為佢有模特兒經驗，個樣又似江嘉敏同朱千雪，加埋有180厘米嘅身高同埋報天氣時較多笑容，而畀觀眾留意。
2023年12月30日首次主持2023國際大事回顧。
黎塏瑩

黎塏瑩係一位香港親中派人士，喺2023至2025年度擔任地區青年發展及公民教育委員會（黃大仙區）嘅委員。佢亦係「青新運動 @黄大仙」活動嘅召集人，並且係黃大仙區青年發展及公民教育委員會嘅委員。佢仲係「共創明Teen計劃」嘅友師教育工作者。
黃子悅

黃子悅（英文：Prince Wong Ji-yuet，1997年9月27號—），係香港民主派女政治人，前學民思潮發言人，曾經喺2014年雨傘革命絕食118個鐘而出名，2015年5月開始做學民思潮發言人，學民解散後做咗教育實驗學社成員。佢而家喺香港嶺南大學讀緊視覺研究，2017-18學年曾經因為精神健康問題休學一年。2019年畀香港警察起訴暴動罪，指控佢11月18號喺油麻地彌敦道近窩打老道交界參加暴動。
2020年，佢夥拍屯門社區網絡成員張可森參選第7屆香港立法會選舉嘅新界西選區地區直選，但選舉最後搞唔成。
黃子揚

黃子揚（英文：Karel Wong Chi-Yeung，1967年8月1號—）係1980年代香港電影男演員，身形高大，擅長做反派。
黃子揚1989年參加無綫電視搞嘅《銀河接力大賽》，喺比賽入面飾演反派，攞到冠軍。1988年開始參與電影演出。
黃子揚曾經同動作女星惠英紅發展姐弟戀，1991年由惠英紅主動提出分手，有傳係因為性感女星陳寶蓮介入。惠英紅曾經用「劫財劫色」形容黃子揚，重話爾段情係佢最大嘅污點。後來黃子揚又同女歌手蔡立拍拖，最後同一名外籍女人結婚。
黃子揚1994年因為停牌期間揸車被捕，即時入獄兩個月。
黃子揚後來去咗中國內地發展，並改名黃紫揚。2004年喺廣州拍電影《決不開槍》，親身上陣墮樓戲，發生意外，身受重傷，但係重堅持出院以免阻住拍攝進度。
黃子揚喺2009年受浸，信耶穌。
黃子桐

黃子桐（粵拼：wong4 zi2 tung4，英文：Rachel Wong，1995年6月3號—）係香港女藝人，參選2018年度香港小姐競選打入12強，選後加入無綫電視。

簡歷
黃子桐原名黃曉婉，中學讀裘錦秋中學（葵涌），之後喺香港大學畢業，主修中文及犯罪學系。讀大學嗰陣，佢參加過一帶一路 「未來之星」交流團。佢2017年大學畢業後，做過客戶服務經理。
2018年夏季，佢用黃子桐呢個名參選香港小姐，落選後喺同年10月加入無綫電視簽基本合約，入讀短期無綫電視藝員訓練班，2020年3月改簽經理人合約。
黃子恆

黃子恆（Hugo Wong，1982年6月28號—），原名黃子衡，係香港無綫電視藝員。佢喺香港出世，1999年加入無綫電視，之後讀第14期藝員訓練班，早年做過《都市閒情》主持同好多電視劇嘅閒角，到2013年《衝上雲霄II》嘅演出先至開始令觀眾留意，跟住佢拍劇嘅戲份逐漸增多。2017年，佢喺《降魔的》飾演大反派郭展明嘅表現突出，喺《萬千星輝頒獎典禮2017》第一次入圍最佳男配角。2019年，佢因為壓力爆煲而患上驚恐症。
黃子君

黃子君（粵拼：wong4 zi2 gwan1；1983年12月4號—），係中國詞曲作家、旅行團樂隊嘅結他手同合聲。佢喺柳州女子實驗高中畢業。

經歷
2019年，佢同旅行團樂隊一齊參加《樂隊的夏天1》。
黃子菲

黃子菲（英文：Ava Wong，1992年4月28號—）係香港女模特兒，喺香港出世，2006年參加YES!全港校花校草比賽而開始畀人識，2012年19歲嗰時嫁咗畀大律師黃添偉，但之後仍然有幕前演出。2016年承認已經同黃添偉離婚。
麻疹、流行性腮腺炎、德國麻疹及水痘混合疫苗

麻疹、流行性腮腺炎、德國麻疹及水痘混合疫苗（MMRV Vaccine）係種混合疫苗，一針預防麻疹、流行性腮腺炎、德國麻疹同水痘，2000年代開始用，主要畀1歲打後嘅細路打。
麻疹、流行性腮腺炎及德國麻疹混合疫苗

麻疹、流行性腮腺炎及德國麻疹混合疫苗（MMR Vaccine）係種混合疫苗，一針預防麻疹、流行性腮腺炎同德國麻疹，1960年代尾開始用，主要畀1歲打後嘅細路打。
麻瘋

麻瘋，或者寫成痲瘋，係種傳染病，由麻瘋桿菌引起，癥狀主要係皮膚生好多塊嘅疹。抗生素被發明之前，呢隻病係絕症，病人都會畀人趕去無人嘅地方自生自滅。
麻田将吾

麻田将吾（1998年7月6號—）係日本足球員，司職後衞，效力京都不死鳥。
麻疹

麻疹，或者寫成痲疹，係種傳染病，由麻疹病毒引起，主要感染細路，癥狀主要係皮膚出紅疹。佢可以用疫苗去預防。
麻疹疫苗

麻疹疫苗（Measles vaccine）係種預防麻疹嘅疫苗，1960年代開始用，主要畀1歲打後嘅細路打。
麻疹疫苗好多時都同流行性腮腺炎疫苗、德國麻疹疫苗夾埋一針打，叫麻疹、流行性腮腺炎及德國麻疹混合疫苗。
麻疹病毒

麻疹病毒，或者寫成痲疹病毒，係種病毒，可以引起麻疹，生物分類歸副黏液病毒科。
陳莉

陳莉（簡化字：陈莉，1971年3月13號—）係中華人民共和國女子網球手、教練，湖南人。

球員同教練生涯
細個嘅陳莉因為阿哥打網球先至開始接觸網球。
陳莉1985年至1988年係湖南省網球隊隊員，1988年至1998年係中國國家女子網球隊隊員，同唐敏、李芳係1990年代縱橫網壇嘅湖南三姐妹。1998年6月，陳莉喺阿哥嘅鼓勵下去咗美國奧克拉荷馬州留學。陳莉喺美國一邊攻讀學位，一邊代表校隊打波。
陳莉喺2001年開始做教練，2001年12月至2002年7月做過國家網球隊教練員。
2004年9月，浙江隊主教練蔣宏偉做咗國家隊主教練。蔣宏偉喺1988年至1993年嘅六年間，就係國家女子網球隊嘅教練，親自揀選湖南嘅三朵金花入隊，對佢哋好瞭解。喺揀助手嘅時候，蔣宏偉就諗起陳莉。11月，陳莉擔任國家網球隊教練員。
陳莉曾帶領鄭潔、晏紫攞咗兩個大滿貫女子雙打冠軍，開創中國網球先河。
陳茂波

陳茂波，GBM，GBS，MH，JP（粵拼：can4 mau6 bo1，1955年3月18號—）2017年到而家係財政司司長（現任），2012去到2017年之後做過香港特區政府嘅發展局局長，2008年至2012年7月28號香港立法會會計界功能界別議員、香港會計師公會前主席，係香港執業會計師，同華德匡成會計師事務所有限公司主席。喺加入政府之前，曾經擔任多項公職，包括立法會議員、法律援助服務局主席、西九文化區管理局董事局成員、策略發展委員會非官方委員同香港中文大學校董會成員。

簡歷
後生嗰陣嘅陳茂波（2008年）
陳茂波細個住係石硤尾南山邨，屋企好窮，六歲嗰時透過國際培幼會畀一個美軍中校資助，後嚟生活改善咗少少就唔再接受資助。不過之後又再窮返，所以佢畀人用一亳子呃而去運白粉。響2010年佢搵返當年幫過佢嘅美軍，仲專程去美國見佢。
佢響會考入面報考咗9科，但冇一科攞A。
後嚟響1973年，佢考入香港中文大學，因為佢真係太窮，所以由李福樹幫佢畀學費，唔使還，不過要幫佢打工。佢響1977年中大畢業後，李福樹請佢，人工一千二百蚊。但係佢選擇留喺中大做助教，因為嗰度人工有三千蚊。佢仲話：「窮，唔會傾忠心!」
響1984年，佢響香港中文大學工商管理碩士學位畢業，之後佢轉去新昌集團做董事同埋公司秘書。1990年，陳茂波創辦陳茂波合夥會計師行。1996年至1997年，佢做英國特許公認會計師公會香港分會主席。

屋企
陳茂波已婚，有一仔一女，仔叫陳天行，女叫陳天欣，住跑馬地豪宅比華利山，家族生意係經營劏房（陳茂波話係板間房）同埋土地投機。
陳茗倫

陳茗倫（1975年10月12號—）係一位住喺法國嘅香港人，而家係法國電視節目嘅演員。

簡歷
陳茗倫1975年喺香港出世，1987年隨父母移居法國，並且喺1997年正式移民，而身為男兒身嘅陳茗倫亦都經常以女性裝扮現身。
2015年11月4號，法國電視二台嘅節目《Folie passagère》入面，播出咗陳茗倫唱出法國歌曲《On va s'aimer》（我們將會相愛）嘅改編粵語歌詞，當中嘅粵語歌詞含有批評時任香港行政長官梁振英嘅意味，而受到香港網民討論。
2018年，陳茗倫嘅香港中環藝穗會舉行《法瘋Show之熟女心經》演出。
陳莉萍

陳莉萍（英文：Chen Li-Ping，1965年8月22號—）係星加坡女藝人，而家係新傳媒私人有限公司嘅演技派花旦同阿姐之一。佢因為喺《早安老師》一劇入面飾演「哎喲喲老師」沈蓉而成名。

個人生活
佢已經結咗婚，老公係同為新傳媒嘅藝人陳泰銘。
陳茵媺

陳茵媺（Aimee Chan，1981年4月1號—）係香港女演員，無綫電視前藝員，2006年度香港小姐冠軍。

屋企
陳茵媺喺加拿大多倫多出世，父母係香港人，阿爸係土木工程師，祖籍喺福建。
佢2013年6月12號同陳豪喺法國巴黎結婚，同年12月4號生咗一個仔（Aiden Joshua Chan）。

演藝生涯
陳茵媺喺2004年參加多倫多華裔小姐，之後喺2006年參加香港小姐競選得到冠軍，之後同香港無綫電視簽約成為旗下經理人合約藝員。
黃俊傑

黃俊傑 (中國)：中國籍足球球證，上海人，1997年年尾攞埋個國際足球球證牌。畀人話係「黑哨」，2012年2月判咗7年監；
黃俊傑 (台灣)：台灣棒球員，因為「職棒簽賭案」家下畀台灣終身停賽；
黃俊傑 (香港)：香港青年新政成員，典型八十後，2011年3月1號襲擊香港特首曾蔭權，畀差人用「普通襲擊罪」拉咗，後嚟畀人改控「擾亂公眾秩序」罪，最後罪名唔成立。
黃俊郎

黃俊郎（粵拼：wong4 zeon3 long4；英文：Alang Huang；1973年8月5號—）係一個臺灣作家、畫家同填詞人，佢響高雄縣林園鄉（家下高雄市林園區）出世；國立臺北大學地政系學士畢業。
青麟路

青麟路（Tsing Lun Road），係香港新界屯門區西北一條路，南面連住震寰路，北面連住藍地交匯處，附近有屯門醫院、兆康苑。
青黴菌

青黴菌（Penicillium）係髮菌科嘅一個屬。
青馬大橋

青馬大橋係香港一條大橋，橫跨馬灣海峽，連接青衣島同馬灣。佢係全球最長嘅行車鐵路兩用懸臂式吊橋，亦係世界第六長嘅懸臂橋。條橋長 1,377米，連引道全長2,160米；係香港8號幹線青嶼幹線嘅一部份；連埋汲水門大橋係市區唯一去大嶼山、赤鱲角香港國際機場嘅路。車速限每小時80公里。

簡介
青馬大橋採用雙層設計，橋嘅露天上層係3線雙程分隔快速公路，有蓋嘅下層就係2條港鐵東涌綫同機場快綫嘅共用路軌，同2條喺緊急時（例如打風同嚴重交通意外時）使用嘅單線行車道路。1992年5月25號開工，使咗港幣71.44億。條橋連同青嶼幹線其餘部份，喺1997年4月27號開幕，由前英國首相戴卓爾夫人主持。同年5月22號正式通車。

旅遊景點
由訪客中心遠望青馬大橋
青馬大橋係香港一個地標同埋景點，所以吸引咗世界各地遊客參觀。為應付遊客，政府响青衣西北部整咗座青嶼幹線訪客中心及觀景台。訪客中心有大橋建築模型、相同互動遊戲；從螺旋小路圍圓柱形嘅觀景台上，遊人就可以較近距離或高角度，遠眺青馬大橋、汲水門大橋同埋汀九橋，觀景台設有行人天橋連接訪客中心同停車場。訪客中心同觀景台響1997年隨住青嶼幹線通車對外開放，最初由新機場工程統籌署負責管理同運作。該署響1998年解散後，展覽中心交由民政事務總署葵青民政事務處負責管理。
由於青馬大橋冇行人路，遊客冇得響橋上面行。現時政府只響國際馬拉松賽事舉行期間開放橋面，作為比賽路段。另外亦曾經喺2008年5月2日將部分橋面畀火炬手傳聖火。
維基同享有多媒體嘅嘢：Tsing Ma Bridge
青鷺火

青鷺火（ceng1 lou6 fo2，日文：青鷺火），係指鷺嘅身體喺夜晚嗰陣發出青白色嘅光嘅神秘現象。
青龍

青龍係四象之一，形象係隻青色嘅龍，代表東同春季。
高橋義希

高橋義希（1985年5月14號—）係日本足球員，司職中場，效力鳥棲砂岩。
高橋秀人

高橋秀人（粵拼：gou1 kiu4 sau3 jan4；1987年10月17號—）係日本足球員，司職中場，曾經喺2012～2013年間爲日本足球代表隊出場7次。
高橋美佳子

高橋美佳子（1980年5月29號—）係日本嘅一個女歌手同埋配音員。
高橋直純

高橋直純 ，係日本嘅一個男配音員。

配音作品一覽
呢個表唔完整，歡迎加料。
高橋真一郎

高橋真一郎（1957年10月27號—）係日本足球員，司職前鋒，效力過廣島三箭。
高橋祐太郎

高橋祐太郎（1987年10月3號—）係日本足球員，司職前鋒，效力過神戶勝利船，大阪櫻花，熊本羅亞素，及長崎成功丸。
高橋祐治

高橋祐治（1993年4月11號—）係日本足球員，司職後衞，效力京都不死鳥。
高橋祥平

高橋祥平（1991年10月27號—）係日本足球員，司職後衞，效力磐田山葉。
高橋臣德

高橋臣德（1984年8月21號—）係日本足球員，司職後衛，效力秋田藍閃電。
高橋範夫

高橋範夫（1971年3月15號—）係日本足球員，司職守門員，效力過浦和紅鑽，仙台七夕，鳥棲砂岩，及德島漩渦。
2024年美洲國家盃A組

2024年美洲國家盃A組會喺2024年6月20至29號舉行。小組前兩名球隊會晉級淘汰賽。
2024年美洲國家盃C組

2024年美洲國家盃C組會喺2024年6月23至7月1號舉行。小組前兩名球隊會晉級淘汰賽。
-1

-1係-2同0之間嘅數，1嘅相反數，亦係最大嘅負整數。

數學特性
任何數字乘-1，就會變成自己嘅相反數。
-1嘅倒數都係-1。
-1嘅平方係 1。
（呢度嘅係虛數單位。）
（歐拉恆等式）
如果，就定義

代數性質
將一個數字乘埋-1，個數字會變號。藉由分配律，同埋1喺乘法運算中嘅單位元嘅公理，對於實數x，已知
呢度用咗「任意實數x乘以0等於0」嘅公理，將x約咗佢。

-1嘅平方
-1嘅平方，即係-1乘-1，係1。所以任何負數性負數都係正數。

-1嘅開方
喺實數入面任何數嘅平方都係非負數，所以-1喺實數入面係無開方嘅。但係喺複數入面，-1有兩個開方根，分別係i同-i，可以合併一齊，寫做。複數可以再擴展，變成四元數，喺四元數入面，-1有無限個開方。

電腦科學
喺用二嘅補數嘅系統，如果整數分正負而所有位元都係1，代表嘅數值就係 -1。例如，如果用一個字節（8 個位元）記錄整數，-1 會係二進制 1111 1111，十六進 FF，同 255 一樣；如果用兩個字節，-1 就會係 二進制 1111 1111 1111‌‌ 1111，十六進 FFFF，同 65535 一樣。
$6,000計劃

$6,000計劃（英文：Scheme $6,000，國語讀做六千元計劃，粵語讀做六千蚊計劃），係香港政府喺2011年8月到2012年3月向年滿18歲嘅香港永久性居民一筆過發放6,000蚊港紙嘅計劃。喺2012年4至12月至申請嘅合資格人士，夾埋可以攞6,200蚊港紙。
由於計劃被指對香港非永久性居民唔公平，香港政府隨後經關愛基金向年滿18歲但未喺香港住滿七年嘅人士發放6,000蚊津貼。
+886MM

《+886MM》係香港電視娛樂製作嘅資訊節目，2016年5月6號開始到6月17號逢禮拜五喺23:45 - 00:15（實驗電視時段）喺ViuTV播，頭5集主持係香港電台DJ波盛（波仔），最後一集主持係虞逸峯。

節目簡介
節目名「+886」代表臺灣（IDD區號），「MM」代表「美女」，成個節目名即係解臺灣靚女。波仔會用1990年代出世、香港土生土長同無乜異性緣嘅毒男身份，去到臺灣近距離接觸當地靚女。而最後播嘅一集係節目重籌備緊嗰陣試拍嘅一集，由虞逸峯主持。

節目調動
2016年6月10號：由於轉播特備節目《家駒...愛心延續慈善演唱會2016》，所以暫停播映一集。
1631

1631係130同1632之間嘅自然數。
1630年代

1630年代係指1630年去到1639年之間嗰十年。
1630年

1630年係平年。

響呢年死嘅人
袁崇煥被以「通虜謀叛」、「擅主和議」、「專戮大帥」的罪名遭判凌遲。
滿桂，與後金戰死。
孫祖壽，與後金戰死。
祖漢尼斯·開普勒（德文：Johannes Kepler），德國天文學家、數學家。
1227年

1227年係平年。

大件事
中國（金哀宗正大四年），蒙古軍佔領定西。
蒙古滅西夏。

響呢年死嘅人
鐵木真
李睍，西夏末代君主。
1685年

1685年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：康熙二十四年
越南：正和六年
朝鮮半島
肅宗十一年
檀紀：4018年
日本
貞享二年
皇紀：2345年
佛曆：2227年～2228年
回曆：1096年～1097年
猶太曆：5445年～5546年
儒略曆：1684年12月22號～1685年12月21號
1微米製程

1微米製程係半導體製程嘅一個水平，約莫喺1985年達成，由嗰時領先嘅半導體公司英特爾同IBM完成。
1世紀

1世紀係1年至100年嗰一百年嘅世紀。
中國歷史上，從西漢末，經新朝、更始，到最後嘅東漢。
1月0號

1月0號係星曆表用到嘅日子，代表1月1號之前嘅一日，亦即係舊年12月31號，咁寫法就唔使提返舊年年份。
1年

1年係平年。

大件事
王莽加爵「安漢公」。
漢平帝追諡孔子為褒成宣尼公，孔子後裔為褒成侯，自此孔子正式登上中國傳統社會神壇。
925年

925年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
南漢：乾亨九年、白龍元年
後唐、閩、荊南：同光三年
吳越：寶大二年
吳：順義五年
前蜀：咸康元年
中國週邊
遼：天贊四年
于闐：同慶十四年
朝鮮半島
高麗：天授八年
後百濟：正開二十六年
日本
延長三年
皇紀：1585年

大件事
後唐滅前蜀。
923年

923年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
南漢：乾亨七年
後梁、吳越：龍德三年
後唐：同光元年
閩：同時用後梁同後唐嘅年號
吳：順義三年
前蜀：乾德五年
晉、岐：天祐十六年
中國週邊
遼：天贊二年
于闐：同慶十二年
朝鮮半島
高麗：天授六年
後百濟：正開二十四年
日本
延喜二十三年、延長元年
皇紀：1583年

大件事
後梁滅亡，後唐建立。
1609年

1609年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：萬曆三十七年
越南
黎朝：弘定十年
高平莫氏：乾統十七年
朝鮮半島
光海君元年
檀紀：3942年
日本
慶長十四年
皇紀：2269年
佛曆：2151年～2152年
回曆：1017年～1018年
猶太曆：5369年～5370年
儒略曆：1608年12月22號～1609年12月21號
160年代

160年代係指160年去到169年之間嗰十年。
1606年

1606年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：萬曆三十四年
越南
黎朝：弘定七年
高平莫氏：乾統十四年
朝鮮半島
宣祖三十九年
檀紀：3939年
日本
慶長十一年
皇紀：2266年
佛曆：2148年～2149年
回曆：1014年～1015年
猶太曆：5366年～5377年
儒略曆：1605年12月22號～1606年12月21號
1608年

1608年係閏年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：萬曆三十六年
越南
黎朝：弘定九年
高平莫氏：乾統十六年
朝鮮半島
宣祖四十一年
檀紀：3941年
日本
慶長十三年
皇紀：2268年
佛曆：2150年～2151年
回曆：1016年～1017年
猶太曆：5368年～5369年
儒略曆：1607年12月22號～1608年12月21號